cyanic-selkie/wikianc huggingface dataset:
Jovan Skerlić
Jovan Skerlić (bis-Serb: Јован Скерлић, mlissen bħala jǒʋan skêːrlitɕ; 20 t'Awwissu 1877 – 15 ta' Mejju 1914) kien kittieb u kritiku letterarju Serbjan. Meqjus bħala wieħed mill-iktar kritiċi letterarji influwenti tal-bidu tas-seklu 20, wara Bogdan Popović, il-professur u gwida bikri tiegħu.
Skerlić ġie midfun fiċ-ċimiterju Novo groblje f'Belgrad.
Biblijografija
Ix-xogħlijiet miġbura tiegħu jinkludu:
Omnivoru
thumb|[[Reja jew nandu (Rhea spp.) – eżempju ta' għasfur omnivoru]] thumb|[[Ors kannella (Ursus spp.) – eżempju ta' mammiferu omnivoru]] Omnivoru (mil-Latin: omnis li tfisser "kollox" u vorare li tfisser "taħtaf u tibla l-ikel") hija definita bħala speċi ta' organiżmu li huwa wikkiel ġeneralizzat, mingħajr l-ebda speċjalizzazzjoni partikulari lejn dieta karnivora jew erbivora u kapaċi jiekol il-laħam, protejina kif ukoll il-ħxejjex.
Is-snien tal-annimali omnivori huma inqas speċjalizzati minn dawk tal-annimali karnivori jew erbivori. Din hija distinzjoni importanti, għaliex dawn is-snien jagħtu l-opportunità u l-kapaċità lill-annimali omnivori biex bl-istess effiċjenza jitħnu l-ħxejjex u jċarrtu l-laħam. Dan huwa possibbli b'taħlita ta' snien differenti, dawk ċatti għat-tħin tal-pjanti u dawk illimati u bil-ponta biex itaqqbu u jċarrtu l-laħam. L-istruttura tax-xedaq ta' ħalq il-bniedem huwa eżempju ċar, fejn l-inċisivi u l-kanini qegħdin biex jigdmu u jaqtgħu, waqt li d-dras qegħdin biex jitħnu u jgħaġnu.
L-annimali omnivori kollha jissejħu u jiġu definiti bħala eterotrofi.
Angela Piskernik
Angela Piskernik (27 ta' Awwissu 1886 - 23 ta' Diċembru 1967) kienet botanista u konservazzjonista Awstro-Jugoslava.
Bijografija
Piskernik twieldet f'Ben Eisenkappel fin-Nofsinhar tal-Karintja, li baqa' mal-Awstrija wara l-Ewwel Gwerra Dinjija, u kisbet dottorat fil-botanika mill-Università ta' Vjenna. Fost l-għalliema akkademiċi tagħha kien hemm Hans Molisch. Ħadmet għall-mużew provinċjali f'Ljubljana u għallmet f'diversi skejjel sekondarji.
Bħala mara Slovena konxja mill-pajjiż, hija kienet attiva fil-Plebiscite Carintin u fil-klabb tal-migranti. Fl-1943 hija kienet il-ħabs u ġiet miżmuma fil-kamp tal-konċentrament Nażista ta' Ravensbrück. Tissemma fir-rumanz awtobijografiku "Angel of Oblivion" mill-awtur Awstrijak Maja Haderlap.
Wara l-1945 hija saret direttriċi tal-Mużew tal-Istorja Naturali f'Ljubljana u ħadmet fis-servizz tal-konservazzjoni. B'mod partikolari, għamlet sforzi biex iġġedded u tipproteġi l-Ġnien Botaniku Alpina Juliana u l-Park Nazzjonali Triglav. Kienet ispirata mill-konservazzjonista Taljan Renzo Videsott.
Fis-snin sittin hija mexxiet id-delegazzjoni Jugoslava tal-Kummissjoni Internazzjonali għall-Protezzjoni tal-Alpi (CIPRA) u pproponiet park tan-natura transnazzjonali mal-Awstrija fl-Alpi ta' Savinja u l-Karawanks. Il-park bilaterali, madankollu, qatt ma kien realizzat. Illum, din iż-żona hija parti miċ-Ċinturin Ekoloġiku Ewropew. Mietet fl-1967 f'Ljubljana.
Fl-2019, Piskernik ġiet onorata b'bolla kommemorattiva maħruġa fis-Slovenja.
Edukazzjoni
Madanakollu iżda, it-tagħlim jista’ jiġi definit bħala “tibdil fil-proċess mentali u fil-mod kif wieħed iġib ruħu permezz tal-esperjenza’’. Waqt li, iktar komunament u, biex ngħid hekk, iktar naturalment, l-Edukazzjoni, mill-banda l-oħra, tidher bħala dak il-proċess essenzjalment spiritwali, li bih kull individwu huwa inkuraġġat u kapaċi biex jiżvilluppa bi sħiħ il-potenzjali ġewwieni tiegħu; tista’ wkoll isservi l-għan li tibni l-individwu għal dak li huwa neċessarju biex ikun membru produttiv tas-soċjetà. Billi jitgħallem u jgħallem l-individwu jieħu u jiżvilluppa l-għarfien, twemmin u abilitajiet. Meta individwu jiġi edukat, jiżvilluppa il-qawwiet proprji, u jwassalhom għal realizazzjoni sħiħa tal-personalità proprja. Huwa largament aċċetat li l-proċess ta’ edukazzjoni jaf il-bidu tiegħu sa mit-twelid u jkompli tul il-ħajja kollha. Hemm xi wħud li jemmnu li l-edukazzjoni tibda’ saħansitra anki aktar kmieni mit-twelid, bħala evidenza minn xi ġenituri li jsemmgħu mużika jew jaqraw lit-trabi ġo ġufhom bit-tama li jinfluwenzaw l-iżvillup tat-tfal.
Alhambra
L-Alhambra ([alħamˈraːʔ], bl-Ispanjol: [aˈlambɾa]; bl-Għarbi: الْحَمْرَاء‎, b'ittri Rumani: Al-Ḥamrāʾ, li tfisser litteralment  "Il-Ħamra") hija kumpless ta' palazz u fortizza li jinsab f'Granada, l-Andalusija, Spanja. Fl-1984 tniżżlet fil-lista ta' Siti ta' Wirt Dinji tal-UNESCO. Oriġinarjament kienet mibnija bħala fortizza żgħira fit-889 W.K. fuq il-fdalijiet ta' fortifikazzjonijiet Rumani, u mbagħad ġiet injorata fil-biċċa l-kbira sakemm il-fdalijiet tagħha ġew rinnovati u mibnija mill-ġdid f'nofs is-seklu 13 mill-emir Nasrid Mohammed ben Al-Ahmar tal-Emirat ta' Granada, li bena l-palazz u l-ħitan preżenti tiegħu. Dan ġie kkonvertit f'palazz irjali fl-1333 minn Jusuf I, Sultan ta' Granada.
Wara li ntemmet ir-Rikonkwista Kristjana fl-1492, is-sit sar il-Qorti Rjali ta' Ferdinandu u Isabella (fejn Kristofru Kolombu rċieva approvazzjoni rjali għall-ispedizzjoni tiegħu), u l-palazzi ġew alterati parzjalment bl-istil Rinaxximentali. Fl-1526, Karlu I ta' Spanja kkummissjona palazz Rinaxximentali ġdid li kien jixraq iktar lil Imperatur Ruman Sagru. Dan inbena bi stil Manjerista influwenzat mill-filosofija umanista direttament faċċata tal-arkitettura Andalusjana ta' żmien Nasrid, iżda fl-aħħar mill-aħħar qatt ma tlesta minħabba l-irvelli fi Granada ta' grupp ta' Musulmani fi Spanja magħrufa bħala "Morisco".
Sit ta' Wirt Dinji
L-Alhambra ġiet iddeżinjata bħala Sit ta' Wirt Dinji tal-UNESCO fl-1984. Għaxar snin wara s-sit ġie estiż biex jiġu inklużi wkoll Generalife u Albayzín.
Il-valur universali straordinarju tas-sit ġie rrikonoxxut abbażi ta' tliet kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem". nofs|daqsminuri|687x687px|Veduta panoramika tal-Alhambra billejl daqsminuri|280x280px|L-ewwel raġġi ta' tlugħ ix-xemx fuq l-Alhambra
Rivoluzzjoni Franċiża
Ir-Rivoluzzjoni Franċiża (1789–1799) kienet perjodu ta' diżordni soċjali u politika fl-istorja ta' Franza, li matulu l-istruttura governattiva Franċiża, li qabel kienet taħt forma ta' monarkija assoluta bi privileġġi fewdali għall-aristokrazija u l-kleru Kattoliku, inbidlet radikalment għal forom ibbażati fuq il-prinċipji tal-Illuminiżmu dwar in-nazzjonaliżmu, iċ-ċittadinanza, u drittijiet "naturali".
Dan it-tibdil ġab miegħu disturbi vjolenti li jinkludu l-proċess u l-eżekuzzjoni tar-re, it-tixrid ta' demm u s-soppressjoni matul ir-Renju tat-Terrur, u gwerer li kienu jinvolvu qawwiet oħra Ewropej. Fost il-ġrajjiet oħra ta' wara li setgħu kienu r-riżultat tar-Rivoluzzjoni hemm il-Gwerer Napoleoniċi, żewġ restawrazzjonijiet separati tal-monarkija, u żewġ rivoluzzjonijiet oħra hija u tifforma Franza moderna.
Fis-seklu ta' wara, Franza kienet iggvernata bħala repubblika, dittatura, monarkija kostituzzjonali, u żewġ imperi differenti.
Kawżi
250px|thumb|right|Il-gvern ta' [[Lwiġi XVI ta' Franza|Lwiġi XVI kien qed jaffaċċja kriżi finanzjarja fl-1780ijiet.]] Is-segwaċi tal-parti kbira mill-mudelli storiċi jidentifikaw ħafna mill-istess karatteristiċi tal-Ancien Régime fost il-kawżi tar-Rivoluzzjoni. Fatturi ekonomiċi kienu jinkludu l-għaks u l-malnutrizzjoni qalb il-popolazzjoni fqira tal-pajjiż, minħabba prezzijiet ogħla tal-ħobż, wara snin ta' ħsad fqir tal-qamħ. Il-ħsad ħażin (ikkawżat ukoll mit-temp aħrax), il-prezzijiet dejjem jogħlew tal-ikel, u sistema mhux adegwata għat-trasport tal-prodotti minn żoni rurali għaċ-ċentri b'popolazzjonijiet ikbar affettwaw bil-kbir l-istabbilità tas-soċjetà Franċiża fis-snin li ppreċedew ir-Rivoluzzjoni.
Raġuni oħra kienet li l-istat kien jinsab f'pożizzjoni ekonomika diżastruża kawża tal-involviment ta' Franza fi gwerer preċedenti. Lwiġi XV kien iġġieled diversi gwerer, li bihom wassal lil Franza qrib il-falliment, u Lwiġi XVI appoġġja l-kolonjalisti matul ir-Rivoluzzjoni Amerikana, u hekk tefa' lura l-kundizzjoni prekarja tal-finanzi tal-gvern. Dan mar għall-agħar bit-telf ta' kolonji fl-Amerika ta' Fuq u t-tisħiħ fl-att kummerċjali tar-Renju Unit. Is-sistema finanzjarja ineffiċjenti u antikwata ma setgħetx tamministra d-dejn nazzjonali, ħaġa li kienet kemm ikkawżata u intensifikata mill-piż tas-sistema tat-taxxi.
Barra minn hekk, f'għajnejn in-nies Versailles kien jidher bħala iżolat u indiffirenti għat-tbatija tal-klassijiet il-baxxi. Minkejja li teorikament ir-Re Lwiġi XVI kien monarka assoluta, fil-prattika kien ta' karattru dgħajjef u kien influwenzat malajr meta affaċċjat minn oppożizzjni b'saħħitha. Minkejja li rnexxielu jnaqqas l-infiq tal-gvern, l-oppożizzjoni fil-parlements xejnet kull attentat ta' riforma. Dawn li kienu kontra l-politika ta' Lwiġi dgħajjfu iktar l-awtorità rjali billi xerrdu pamfleti (li ħafna drabi kienu jinkludu informazzjoni żbaljata jew esaġerata) li kienu jikkritikaw il-gvern u l-uffiċjali tiegħu.
Fatturi u raġunijeit oħra kienu lkoll affettwati mill-miġja tal-ideali tal-Illuminiżmu. Dawn kienu jinkludu l-animożità lejn l-assolutiżmu rjali; animożità min-naħa tal-foqra, il-ħaddiema u l-klassi tal-professjonisti lejn il-privileġġi tradizzjoni tan-nobbli; animożità lejn l-influwenza tal-Knisja fuq il-politika u l-istituzzjonijiet pubbliku; aspirazzjonijiet għal-libertà tat-twemmin; l-eżasperazzjoni tal-kleru miż-żoni rurali lejn l-isqfijiet aristokratiċi; xewqa kbira għal ugwaljanza soċjali, politika u ekonomika, u (speċjalment meta bdiet sejra l-quddiem ir-rivoluzzjoni) għar-repubblikaniżmu; stmerrija lejn ir-Reġina Marie Antoinette, li b'mod skorret kienet ġiet akkużata li kienet tonfoq ħafna u li kienet spija Awstrijaka; u rabja lejn ir-Re talli keċċa lil Jacques Necker u lil Anne Robert Jacques Turgot minn kunsillieri finanzjarji, hekk kif dawn kienu meqjusa min-nies bħala rappreżentanti tal-poplu
250px|thumb|right|Il-gvern ta' [[Lwiġi XVI ta' Franza|Lwiġi XVI kien qed jaffaċċja kriżi finanzjarja fl-1780ijiet.]]
Kriżi finanzjarja
Lwiġi XI tela' fit-tron qalb kriżi finanzjarja; il-pajjiż kien qrib il-falliment u kull sena kien qed jikber l-iżbilanċ bejn id-dħul u l-ħruġ. Dan kien minħabba l-involviment ta' Franza kemm fil-Gwerra tas-Seba' Snin u l-parteċipazzjoni fir-Rivoluzzjoni Amerikana. F'Mejju tal-1776, il-Ministru tal-Finanzi Turgot tkeċċa wara li ma baqax favorit. Is-sena ta' wara, inħatar bħala Direttur-Ġenerali tal-Finanzi l-Iżvizzeru Jacques Necker. Hu ma ġiex inkarigat bħala ministru minħabba li kien Protestant u ma setax isir ċittadin naturalizzat Franċiż. Necker fehem li s-sistema tat-taxxa tal-pajjiż ma kinitx qed titmexxa b'mod ġust; numru kbir ta' privileġġi kienu jeżistu għan-nobbli u l-kleru. Hu argumenta li l-pajjiż ma setax jiġi ntaxxat aktar, li n-nobbli u l-kleru ma jkunux dispensati mit-taxxi, u ppropona li l-problemi fiskali tal-pajjiż setgħu jiġu solvuti biss permezz tas-self. Necker ippubblika rapport biex l-istqarrija tiegħu, li kienet tistima li d-defiċit kien se jkun ta' madwar 36,000 livres, iqawwiha u ppropona li jiġi ristrett il-poter tal-parlement fuq l-ispiża. Dawn il-proposti xejn ma ntlaqgħu tajjeb mill-ministri tar-Re, u Necker, li kien qed jittama li jsaħħaħ il-pożizzjoni tiegħu, argumenta li jkun aċċettat bħala ministru. Ir-Re irrifjuta; Necker tkeċċa u minfloku daħal Charles Alexandre de Calonne.
Calonne għall-bidu beda jonfoq liberament, però mal-ewwel induna bis-sitwazzjoni finanzjarja kritika u ppropona kodiċi ġdida tat-taxxi. Il-proposta kienet tinkludi taxxa konsistenti fuq l-art, li kienet tinkludi taxxa fuq in-nobbli u l-kleru, u l-laqgħa tal-Istati Ġenerali ġiet ippjanata għal Mejju tal-1978. Dan kien sinjal li l-monarkija ta' Borbon kienet iddagħjfet u kienet suġġetta għal dak li jgħid il-poplu.
Stati Ġenerali tal-1789
thumb|200px|Karikatura li turi lit-Tielet Stat iġorr fuq daru l-Ewwel Stat (kleru) u t-Tieni Stat (nobbli) L-Istati Ġenerali kienet organizzata fi tliet stati, rispettivament: il-kleru, in-nobbli, u l-kumplament ta' Franza. Il-Parlement ta' Pariġi beża' li l-gvern jipprova jimmanipola lil assemblea biex jikseb il-voti. B'hekk, huma kellhom bżonn li l-Istati jiġu rranġati bħal fl-1614: kull "Stat" kellu vot wieħed, u kwalunkwe żewġ stati setgħu jegħlbu lit-tielet wieħed. Ir-regoli tal-1614 kienu differenti minn dawk tal-assemblei lokali, fejn f'dawn tal-aħħar kull membru kellu vot wieħed u l-isħubija mat-tielet stat kienet irduppjata. F'Dauphiné l-istati qablu li: jirduppjaw it-tielet stat, li jżommu elezzjonijiet ta' sħubija, u li jagħtu vot kull persuna. Il-"Kumitat tat-Tletin", grupp ta' liberalisti minn Pariġi, argumentaw li l-Istati Ġenerali għandha timplimenta l-istess mekkaniżmu wżat f'Dauphiné. Huma kienu jemmenu li n-nies huma s-sovrani. Necker għaqqad it-Tieni Assemblea tan-Notabbli, li irrifjutat il-mozzjoni ta' rappreżentazzjonijiet doppja b'vot ta' 111 għal 333. Ir-Re, madanakollu, fis-27 ta' Diċembru qabel mal-proposta; imma hu ħalla d-diskussjoni fuq il-piż ta' kull vot lill-Istati Ġenerali stess.
L-elezzjonijiet saru fir-rebbiegħa tal-1789. Id-dritt tal-vot ingħata lil dawk li kellhom aktar minn 25 sena u li kienu jħallsu aktar minn 6 livres f'taxxi. Kien hemm numru kbir ta' votanti li pproduċew 1,201 delegat, li kienu jinkludu 291 nobbli, 300 kleru, u 610 membri tat-Tielet Stat. Biex jidderiġi lid-delegati, il-"Kotba tal-oġġezzjonijiet" (cahiers de doléances) ġew magħmula biex jiġu elenkati l-problemi. Il-kotba artikulaw ideat li sa xhur qabel kienu jidhru bħala radikali. Madanakollu, ħafna kienu favur is-sistema ta' monarkija. Ħafna assumew li l-Istati Ġenerali kienu se japprovaw taxxi futuri, u li l-ideali tal-Illuminiżmu kienu relattivament rari. Pamfletti minn kleru u nobbli liberali bdew jixterdu wara li tnaqqset iċ-ċensura tal-istampa. L-Abbé Sieyès argumentaw fuq l-importanza tat-Tielet Stat fil-pamflet Qu'est-ce que le tiers état? (X'inhu t-Tielet Stat?), ippubblikat f'Jannar tal-1789. Dan kien jgħid: "X'inhu t-Tielet Stat? Kollox. X'ġara s'issa fl-ordni politika? Xejn. Xi trid tkun? Xi ħaġa.
L-Istati Ġenerali ltaqgħu f'Versailles fil-5 ta' Mejju 1789 u fetħu b'diskors ta' tliet sigħat ta' Necker. It-Tielet Stat staqsew biex mozzjoni għandha tgħaddi wara diskussjoni bħala grupp, imma n-negozjati mal-istati l-oħra naqsu li jagħmlu dan. In-nies ordinarji appellaw lill-kleru li rrispondew li kellhom bżonn aktar ħin. Necker asserta li kull stat għandu jivverifika l-kredenzjali u li "r-re kellu jservi bħala [persuna] arbitrarja". Madanakollu, in-negozjati maż-żewġ stati l-oħra ma kienux ta' suċċess hekk kif kemm il-kleru u l-maġġoranza tan-nobbli baqgħu jsostnu l-mozzjoni ta' votazzjoni skont l-ordni.
Knisja tal-Vitorja
Oriġini
Il-knisja nbniet biex tfakkar ir-rebħa tal-Kavallieri tal-Ordni ta’ San Ġwann u tal-Maltin kontra l-invażuri Ottomani fit-8 ta’ Settembru 1565. Inbniet fis-sit fejn kienet saret ċerimonja reliġjuża biex jiġi inawgurat it-tqegħid tal-ġebla tax-xewka tal-belt il-ġdida fit-28 ta’ Marzu 1566. Intgħażel li tinbena knisja bħala l-ewwel binja tal-Belt Valletta biex jintradd il-ħajr għall-vitorja fl-assedju. Mhux biss il-knisja hija ddedikata lit-Twelid tal-Verġni Marija, iżda anke l-pittura titolari li tinsab wara l-artal prinċipali tal-knisja huwa tat-Twelid tal-Verġni Mqaddsa.
Il-Gran Mastru Jean Parisot de la Valette ffinanzja l-kostruzzjoni tal-binja. Huwa miet fil-21 ta’ Awwissu 1568 u ndifen fil-kripta tal-knisja. Madankollu, meta nbena l-Kon-Katidral ta’ San Ġwann, il-fdalijiet tiegħu tressqu hemmhekk.
Fl-1617, l-Ordni ta’ San Ġwann għażlet din il-knisja bħala l-knisja parrokkjali tagħha. Dak iż-żmien, il-knisja kienet iddedikata lil Sant’Antnin il-Kbir. Fl-1699, l-apsida tal-knisja twessgħet skont l-ordnijiet tal-Gran Mastru Ramon Perellos y Roccaful. Fl-1716, l-artist Malti Alessio Erardi ġie kkummissjonat mill-Gran Mastru Perellos biex ipitter is-saqaf mirfud b’xeni mill-ħajja tal-Verġni Marija li tlestew fi żmien sentejn. Fl-1752, il-faċċata, is-sagristija, il-torri tal-kampnar, u d-dar tal-kappillan tal-parroċċa twessgħu. Il-faċċata ngħatat bixra Barokka. Barra minn hekk, il-faċċata tinkludi wkoll bust tal-bronż tal-Papa Innoċenzu XII. Barra minn hekk, fit-tieni parti tas-seklu 18, flimkien mal-artali ddedikati lil San Ġwann Battista u lil San Pawl, inbnew żewġ artali oħra. xellug|daqsminuri|324x324px|Il-Knisja tal-Vitorja minn ġewwa Fl-1837, il-knisja saret il-Knisja tal-Gwarniġjon tar-Riġment tas-Servizz Irjali ta’ Malta li iktar ’il quddiem sar l-Artillerija Rjali ta’ Malta. Matul is-snin, il-knisja ġarrbet diversi ħsarat kemm fl-istruttura tagħha kif ukoll fil-pitturi tagħha. Fit-23 ta’ April 1942, is-saqaf tal-knisja ġarrab ħsarat minn attakki mill-ajru fuq il-Belt Valletta li qered ukoll it-Teatru Rjal fil-qrib. Fl-1943, mill-ġdid fit-8 ta’ Settembru, għadu ieħor, din id-dar il-flotta Taljana ċediet; u b’hekk il-knisja saret magħrufa bħala l-Knisja tal-Madonna tal-Vitorja.
Fis-sena 2000, l-għaqda nazzjonali Maltija Din l-Art Ħelwa, tat bidu lil proġett ta’ restawr. Fit-8 ta’ Settembru 2011, Din l-Art Ħelwa ġiet inkarigata biex tieħu ħsieb il-knisja mill-gvern ta’ Malta u wettqet l-aħħar xogħlijiet ta’ restawr li saru fil-knisja.
Opri tal-arti
daqsminuri|L-istatwa tal-Gran Mastru la Valette u l-knisja fl-isfond Il-knisja tħaddan fiha għadd ta’ teżori artistiċi. Il-pitturi fuq l-artal prinċipali huma ddedikati lil Sant'Antnin tal-Eġittu u lil Sant'Antnin ta’ Padova. Dawn inġiebu Malta fl-1530 mill-Kavallieri ta’ Malta wara li l-Imperatur Karlu V ta l-gżira lill-Ordni ta’ San Ġwann bħala l-bażi tagħha. Il-knisja fiha wkoll opri tal-arti ta’ Francesco Zahra, Ermenegildo Grech u Enrico Arnaux.
Żminijiet kontemporanji
Fis-sena 2000, Din l-Art Ħelwa tat bidu għall-Proġett ta’ Riabilitazzjoni tal-Belt Valletta flimkien mad-Dipartiment tal-Mużewijiet. Ir-restawr twettaq fuq is-saqaf, il-faċċata u parti mit-torri tal-kampnar, u ġie sponsorjat minn Computime. Ir-restawr fuq barra tlesta fl-2002; u l-isponsor ewlieni kien PricewaterhouseCoopers. Ir-restawr fuq ġewwa tal-knisja beda fl-2004 u ntemm fl-2016.
Il-knisja hija elenkata fl-Inventarju Nazzjonali tal-Wirt Kulturali tal-Gżejjer Maltin. Id-dħul fil-knisja huwa bla ħlas.
Alfiya Avzalova
Avzalova Alfiya Avzalovna ( Tatar: Әлфия Афзал кызы Авзалова;15 ta'Jannar 1933 - 15 ta' Ġunju 2017) kienet kantanta Sovjetika u Russa tat-Tatar. Kienet Artista Onorata tar-Repubblika Soċjalista Soċjalista Awtonoma tat-Tatar, Artist tal-Poplu tal-ASSR tat-Tatar, Artist Onorata ta' l-RSFSR, solista tas-Soċjetà Filarmonika tat-Tatar u premjata bill-Premju tal-Istat tar-Repubblika tat-Tatarstan.
Ħajja
Alfia Avzalova twieldet fir-raħal ta' Aktanysh, fid- Distrett ta' Aktanyshsky tar-Repubblika tat-Tatarstan. Hi saret orfni: meta ommha mietet, u missierha miet fil- Gwerra Patrijottika l-Kbira. Alfia trabbiet minn oħt ommha.
Fl-1957, hija saret solista tal-Ensemble State Song and Dance Ensemble, u wettqet xogħlijiet ta' Soltan Ğäbäşi, A. Klyucharev, Mansur Muzafarov, Z. Khabibullin u bosta kompożituri oħra. Ir-repertorju tagħha kien jinkludi kanzunetti folkloristiċi antiki u moderni. Studjat ma' Raisa Volkova - imbagħad ħadmet bħala direttur tal-arti fis-Soċjetà Filarmonika tal-Istat tat-Tatar.
Wara sena ta’ xogħol fl-ensemble, Alfia Avzalova daħlet fl-iskola tal-mużika. Imbagħad, fuq ir-rakkomandazzjoni tat-tmexxija artistika tal-Filarmonika tat-Tatghost, Alfiya Avzalova ħolqot il-grupp ta' kunċert tagħha stess, li kien jinkludi l-ensemble strumentali "Kazan Utlary", li jikkonsisti f'organu, kitarra, tastiera u sintetizzatur taħt id-direzzjoni ta' Karim Gabidullin, u wkoll grupp ta’ żfin.
Flimkien ma' dan l-ensemble, Alfia Avzalova daret ir-Repubbliki ta' l-Asja Ċentrali u l-Istati Baltiċi, żaret Moska, Leningrad u ħafna bliet tar-Russja. Għal kull tour, li jista’ jdum xahrejn jew tliet xhur, hija tat iktar minn 100 kunċert.
L-ewwel suċċess kbir tal-kantanta rebaħ fuq il-prestazzjoni fid-Deċennju tal-arti tat-Tatar u l-letteratura f’Moska fl-1957.
Alfia Avzalova mietet fl-età ta’ 85 sena f’Kazan.
Yakub Cemil
Yakub Cemil (1883–1916) kien rivoluzzjonarju u suldat Ottoman li qatel lil Nazım Pasha waqt il-kolp ta' stat Ottoman tal-1913. Ġie ikkundannat għall-mewt, u ġie maqtul fl-1916.
James Aaron Ellul
James Aaron Ellul (3 ta' Lulju, 1995) huwa politiku, ġurnalist u kittieb. Huwa Kunsillier fil-lokalità tal-Furjana. Ellul huwa l-iżgħar Kunsiller li qatt kien hemm fil-Kunsill Lokali tal-Furjana, huwa kien elett meta kellu biss 19-il sena fis-sena 2015. Huwa kien appuntat Kap tal-Minoranza fil-Kunsill Lokali tal-Furjana fl-2016, u direttur tal-kommunikazzjoni tal-Partit Nazzjonalista fl-2023.
Studju, Ħajja Personali u Familja
Ellul studja fil-Kulleġġ Santu Wistin f'Tal-Pietà, Ġ.F. Abela Junior College, u ggradwa fil-Baċellerat tal-Arti bl-Unuri fil-Malti mill-Università ta’ Malta. It-teżi tiegħu kienet titratta l-użu tat-termini letterarji użati fid-diskorsi li għamel l-Eks Prim Ministru ta’ Malta Eddie Fenech Adami.
In-negozju tal-familja ta' Ellul fil-Floriana twaqqaf fl-1881 mill-buż-buż-nannu ta' James Aaron Ellul, Lorenzo. Il-laqam tal-familja huwa dak ta' "Ta' Quattromani".
Ġurnaliżmu
Ellul beda jaħdem bħala ġurnalist ma’ Net News fl-2014. Huwa jaħdem ukoll bħala xandar tal-aħbarijiet għal Net News, kif ukoll bħala producer ta’ programm fuq Net TV bl-isem PROFILI. Qabel PROFILI kien jipproduċi u jippreżenta l-programm Magħkom.
Fl-2019 Ellul ifforma wkoll parti minn programm li kien janalizza l-futbol lokali.
Il-Partit Nazzjonalista ħatru fil-kariga ta' direttur tal-kommunikazzjoni fi ħdanu f'April tal-2023, minflok Simon Vella Gregory.
Politika
Fis-snin meta kien student, James Aaron Ellul kien pjuttost attiv f'organizzazzjoni studenteski, bħal pereżempju fl-SDM (Studenti Demokristjani Maltin) huwa wkoll kien attiv fil-fergħa taż-żgħażagħ tal-PN, l-MŻPN (Moviment Żgħażagħ Partit Nazzjonalista). Bejn l-2018 u l-2021 huwa serva bħala Uffiċjal tal-Politika Soċjali
Ta’ 17-il sena, Ellul involva ruħu wkoll fil-politika lokali fejn ingħaqad mal-kumitat lokali tal-Partit Nazzjonalista fil-Furjana. Fl-età biss ta’ 18-il sena Ellul ġie elett fil-kariga ta’ President. Huwa għadu l-iżgħar President li qatt ġie elett f’kumitat lokali fil-fergħat lokali tal-PN. James Aaron Ellul serva f'dan l-irwol għal kważi 8 snin qabel ma r-riżenja sabiex jikkontesta l-elezzjoni ġenerali fl-2022.
Kunsilli Lokali
Fil-11 ta’ April 2015, Ellul ġie elett bħala Kunsillier Lokali għal-lokalità tal-Floriana, u sar l-iżgħar Kunsillier Lokali elett f’din il-lokalità.
Sitt snin wara, fil-25 ta’ Mejju 2019, Ellul reġa’ ġie elett fil-Kunsill Lokali tal-Furjana wara li kiseb l-aktar voti mill-kandidati tal-PN u kiseb ukoll 88% tal-voti mitfugħa lill-PN. Huwa serva t-tieni mandat tiegħu bħala Kap tal-Minoranza hekk kif il-Partit Nazzjonalista ma rnexxilux jikseb il-maġġoranza tas-siġġijiet fil-Kunsill Lokali tal-Furjana.
Ix-xogħol tiegħu fil-Furjana huwa ffukat prinċipalment fuq il-ħidma ta' riġenerazzjoni tal-lokalità. Ilu jaħdem fuq investiment xieraq fil-Furjana, u li l-Gvern għandu jiddiskuti dak kollu li jikkonċerna lill-Furjaniżi u lill-Furjana mal-Kunsill Lokali, speċjalment fuq kwistjonijiet Nazzjonali li jolqtu lir-residenti, bħal pereżempju l-investiment fi Triq Sant’Anna fil-Furjana.
Sal-2022 huwa ressaq aktar minn 55 mozzjoni fil-Kunsill. Waħda minnhom kienet dwar investiment u upkeep xieraq fil-Masġar tal-Ġublew fil-Furjana.
Unuri
James Aaron Ellul kien wieħed mill-10 żgħażagħ l-aktar li jispikkaw għall-2020. Ellul rebaħ l-unur: Il-Politika Legali u/jew Governattiva.
Pubblikazzjonijiet
Fl-2022, Ellul ippubblika studju dwar is-Sistema Elettorali ta' Malta, bit-tema prinċipali tkun ir-Riżultat Elettorali tal-2008. Matul il-bidu tal-2023, James Aaron Ellul ħabbar li se jiġi ppubblikat studju dwar Eddie Fenech Adami.
Lyonogale
Lyonogale huwa wieħed minn żewġ sottoġeneri fil-ġeneru Tupaia, diffuż ġewwa l-Indja u fix-Xlokk tal-Asja.
Jack Concannon
Jack Paul Concannon (twieled fis-26 ta' Jannar 2000) huwa plejer tal-futbol Ingliż li attwalment jilgħab ma' Tamworth.
Tupaja ta' denbu lixx ta' Borneo
It-Tupaja ta' denbu lixx ta' Borneo (Dendrogale melanura) huwa speċi ta' mammiferu plaċentat ta' daqs żgħir mifrux fix-Xlokk tal-Asja.
Komuniżmu
thumb |150px|[[Karl Marx]] thumb|Il-martell u minġel, l-aktar simbolu komuni tal-komuniżmu. Il-Komuniżmu huwa moviment soċjo-politiku li jimmira għal soċjetà bla klassijiet strutturata fuq proprjetà komuni tal-mezzi ta' produzzjoni, aċċess liberu għal artikli ta' konsum, u t-tmiem tal-proprjetà privata
Wieħed mill-effetti tar-Rivoluzzjoni Industrijali kien li l-ħaddiema bdew jingħaqdu bejniethom biex jiġġieldu għall-kundizzjonijiet u pagi aħjar. Hekk twieled il-proletarjat. It-twelid tal-proletarjat ġab miegħu għadd ta’ ħassieba u intelletwali b’kuxjenza soċjali. Dawn bdew jaraw kif se jgħinu lill-proletarjat jikseb id-drittijiet tiegħu. Riduh jinqata’ mix-xkiel u l-‘jasar’ tas-sinjur. Bdiet il-ġlieda bejn il-klassi tal-ħaddiema u l-klassi ta’ min iħaddem.
Bħalissa, ħames pajjiżi biss fid-dinja huma stati uffiċjalment komunisti: Kuba, il-Vjetnam, il-Korea ta' Fuq, il-Laos u ċ-Ċina.
Rivoluzzjoni Dinjija
L-aħbar li l-Imperu Russu kien sfaxxa u minflok twaqqfet Repubblika Sovjetika, bidlet ix-xena internazzjonali għal bosta snin ta’ wara l-1917. F’dawk il-pajjiżi li l-Ewwel Gwerra ħalliet devastazzjoni u miżerja, ħafna ħaddiema u suldati ingħaqdu flimkien biex jagħmlu movimenti simili għas-Soviets Russi. Eżempji ewlenin huma r-Rivoluzzjoni Ġermaniża u r-repubblika Sovjetika ta’ l-Ungerija. Iżda t-tnejn li huma kellhom ħajja qasira.
Biss ir-Rivoluzzjoni Russa sabet art fertili fejn il-qagħda tal-popli kienet ħażina. Kellhom jgħaddu 30 sena sakemm ma sseħħet rivoluzzjoni oħra kbira, dik Ċiniża, li bħal dik Russa seħħet fl-isfond tat-tieni Gwerra Dinjija u l-ġlieda kontra l-ħakma Ġappuniża.
It-tmiem tat-Tieni Gwerra, fejn fuq l-istess mejda tar-rebbieħa kellek lil Josef Stalin il-mexxej ta’ l-Unjoni Sovjetika, bdiet tibgħat messaġġ ġdid u ċar - il-popli opressi għandhom jagħmlu dak li seħħ fl-1917 u jqumu kontra l-ħakkiema tagħhom.
Iżda iż-żminijiet kienu nbidlu. Fin-nofs kellek l-influwenza ta’ l-Istati Uniti, li bl-hekk imsejjaħ Suq Ħieles riedet twaqqaf il-firxa tal-Komuniżmu u Soċjaliżmu. Kellek ukoll lil partiti tal-lemin li bil-biża’ li x-xellug jista’ jirbaħ il-poter, kontra qalbhom bdew jintroduċu miżuri simili għal dawk mixtieqa mill-partiti u movimenti xellugin, fosthom il-welfare state.
Ħafna kienu dawk iż-żgħażagħ li kienu influwenzati mill-affarijiet kif seħħew snin qabel fir-Russja.
Fost dawn nistgħu nsemmu lil Ernesto Che Guevara li wara vjaġġ li għamel tul l-Amerika Latina, il-faqar li ra b’għajnejh ħeġġu biex jippromwovi t-twemmin Soċjalista. Ingħaqad ma’ Fidel Castro u flimkien ħadmu biex iseħħ ir-Rivoluzzjoni Kubana. Mas-suċċess ta’ din ir-rivoluzzjoni ‘Che’ beda jaħdem biex l-ideali tar-rivoluzzjoni jinfirxu fil-kumplament tal-kontinent ta’ l-Amerika Latina.
Fl-istess waqt, fil-pajjiżi li kienu kolonja ta’ wieħed mill-pajjiżi Ewropej, bħall-Ingilterra, Franza, Belġju u Portugall, nibtu fihom movimenti xellugin u rivoluzzjonarji. L-idea li l-ġid tal-pajjiż jinqasam b’ugwaljan-za fost iċ-ċittadini u ma jitħal-liex ikompli jittiekel mill-ħak-kiema kienet waħda qawwija.
Iżda l-firxa tat-twemmin xellugi kien kontrastat mill-politika Amerikana li riedet tiproteġi l-interess tagħha - fuq quddiem nett il-kapital. L-Istati Uniti ħadmet bis-sħiħ biex flimkien ma’ l-alleati tagħha tiġġieled il-firxa Soċjalista. Fl-Istati Uniti stess, għexieren kienu dawk iċ-ċittadini Amerikani li spiċċaw fil-ħabsijiet minħabba li kellhom twemmin xellugi.
Aktar minhekk, l-Istati Uniti rat kif għamlet u għenet gvernijiet u reġimi tal-lemin biex ma jħallux pajjiżhom ‘isir’ Soċjalista. Fost dawn nistgħu nsemmu ċ-Ċili u n-Nikaragwa.
Għal 50 sena sħaħ l-Istati Uniti u l-Unjoni Sovjetika kienu jinsabu għaddejjin bil-magħrufa Gwerra Bierda, li għalkemm ma kienx hemm ġlied bl-armamenti, il-battalji kienu jseħħu fil-qasam ekonomiku u nfluwenzi politiċi.
Minħabba għadd ta’ ċirkostanzi, fosthom il-wasla fil-poter ta’ Mikhail Gorbachev, is-saħħa tal-Unjoni Sovjetika bdiet tmajna sa ma wasal il-kollass politiku u ekonomiku tagħha tas-snin disgħin.
Wara l-waqgħa tal-Unjoni Sovjetika
Il-waqgħa tal-Unjoni Sovjetika heżżet is-sisien politiċi ta’ diversi partiti xellugin, speċjalment dawk Ewropej. Il-fatt li ma kienx fadal stat Soċjalista b’saħħtu d-diżorjenta kompletament lill-partiti xellugin. Eżempju ċar ta’ dan huwa dak li seħħ fl-Italja. Il-Partit Kommunista Taljan għal snin twal dejjem kien wieħed mill-akbar partiti. Iżda l-waqgħa tal-Unjoni Sovjetika tatu daqqa li ma rkuprax minnha. Il-mexxejja tiegħu bdew jaħsbu kif jaraw ħalli jbiddlu l-politika tagħhom u jagħmluha appellabbli għan-nies. Bidlulu isimu għall-Partit Demokratiku tax-Xellug (PDS). Wara ftit snin reġgħu bidlu l-isem u għamluh Demokratiċi tax-Xellug (DS) u f’Ottubru li għadda ingħaqdu mal-partit Margherita u ffurmaw il-Partit Demokratiku (PD). L-uniku tifkira tal-partit komunista Taljan huma r-Rifondazione Comunista u Comunisti Italiani, magħmula minn politiċi u membri li ma ċaħdux l-ideal tagħhom biex jingħoġbu mill-bidliet li kienu qed iseħħu.
L-effett tal-waqgħa Sovjetika ma nħassitx mill-Kommunisti biss, iżda anke mill-partiti Soċjalisti. Il-biża’ li n-nazzjonalizzajzzoni ta’ ċerti oqsma tal-ekonomija m’għadhomx appellabbli fid-dinja ta’ suq ħieles, tat bidu għall-politika ġdida xellugija. Ir-riżultat ta’ dan narawh fil-politika ta’ New Labour jew Neo Soċjalisti.
Biss jekk inħarsu n-naħa l-oħra tal-Atlantiku fl-Amerika Latina l-effett kien bil-maqlub. Wara snin ta’ ħakmiet tal-lemin, il-popli qiegħdin jagħtu appoġġ u saħħa kbira lill-partiti soċjalisti. Ir-rebħiet fil-Brażil, Urugwaj, Venezwela, Ċili, Nikaragwa u Arġentina huma sinjal li l-ispirtu rivoluzzjonarju tal-popli għadu hemm u qawwi.
Għal ħafna snin il-Komuniżmu kien it-tama għall-ħaddiema tad-dinja li jekk jingħaqdu flimkien u jiġġieldu għad-drittijiet tagħhom m’hemm ħadd li jista’ jwaqqafhom. Fl-għaqda isibu s-saħħa.
Letteratura Għarbija
Il-letteratura Għarbija (Għarbi: الأدب العربي / ALA-LC: al-Adab al-'Arabī) hija l-kitba, kemm proża kif ukoll poeżija, prodotta minn kittieba bil-lingwa Għarbija.
Poeżija
Proporzjon kbir tal-letteratura Għarbija qabel is-seklu 20 hija fil-forma ta' poeżija, u anke proża ta' dan il-perjodu jew mimlija siltiet ta' poeżija jew tkun fil-forma ta' saj' jew proża rimata. It-temi tal-poeżija jvarjaw minn innijiet ta' tifħir li jtajru ħafna sa attakki personali morr u minn ideat reliġjużi u mistiċi għal poeżiji dwar in-nisa u l-inbid. Karatteristika importanti tal-poeżija li kienet tiġi applikata għal-letteratura kollha kienet l-idea li trid tkun pjaċir għall-widna. Il-poeżija u ħafna mill-proża nkitbu bid-disinn li titkellem b'leħen għoli u ingħatat attenzjoni kbira biex il-kitba kollha ssir kemm jista' jkun mellifluwa.
Ħaż-Żebbuġ
Ħaż-Żebbuġ huwa raħal Malti li jaf l-isem tiegħu mill-bosta sigar taż-żebbuġ li f'dak iż-żmien kienu jinsabu f'dawk l-akwati. Ħaż-Żebbuġ nħoloq fl-1380 nbniet knisja Parrokjali iddedikata lil San Filep, mħallsa minn ċertu Filippo de Catania - mgħaruf aħjar bħala Filippu l-Kataniż. Il-bini ta' din il-Knisja għaqqdet it-tlett rħula ta' Ħal-Dwin, Ħal-Muxi u Ħal-Mula f'raħal wiehed Casal Zebugi. Filwaqt li fl-1777 il-Gran Mastru de Rohan għamilha belt bit-titlu ta' Citta' Rohan. F'Diċembru 2005 kienu joqogħdu 11,042 ruħ ġo fih.
Ayman al-Zawahiri
Ayman Mohammed Rabie al-Zawahiri (bl-Għarbi: أسامة بن محمد بن عوض بن لادن‎, Aymān Muḥammad Rabie al-Zawahiri; Maadi, 19 ta' Ġunju 1951) kien membru tal-familja al-Zawahiri, familja biljunarja Sawdija u fundatur tal-organizzazzjoni ġiħadija al-Qagħida.
Tupaja rqiq
It-Tupaja rqiq (xjentifikament magħruf bħala Tupaia gracilis) huwa speċi ta' mammiferu plaċentat fl-ordni Scandentia.
Miley Cyrus
Cyrus kisbet il-popolarità speċjalment wara li s-serje Hannah Montana ddebutta f'Marzu tal-2006. Wara dan is-suċċess, f'Ottubru tal-istess sena, ħarġet CD bi tmien kanzunetti tagħha li kantat matul is-serje. F'Diċembru 2007, skont Forbes, hi kienet is-sbatax il-persuna l-aktar sinjura ta' taħt il-25 sena, bi qligħ annwali ta' US$3.5 miljun. Minn Diċembru 2007, hi qed taħdem f'film bħala parti minn Hannah Montana, bl-isem ta' Hannah Montana: The Movie li se joħroġ fl-1 ta' Mejju 2009.
Il-karriera bħala solista bdiet permezz tal-album debuttanti, Meet Miley Cyrus fit-23 ta' Ġunju 2007. It-tieni album tagħha, Breakout ħareġ fit-18 ta' Ġunju 2008, li kien l-ewwel album ta' Miley li ma kellux il-konċessjoni ta' Hannah Montana.
Karriera bħala attriċi
200px|thumb|Miley waqt kunċert Cyrus bdiet tinteressa ruħha fir-reċtar fl-età ta' disa' snin meta l-familja kienet residenti għal ftit f'Toronto, Ontario, fil-Kanada. L-ewwel rwol bħala attriċi kien fis-serje televiż Doc ta' missierha, fejn hi ħadmet il-parti ta' tifla żgħira bl-isem ta' Kylie. Fl-2003, hi ħadmet fil-film ta' Tim Burton Big Fish, u wara kienet ukoll parti mill-vidjo mużikali ta' Rhonda Vincent mis-silta "If Heartaches Have Wings".
Karriera ma' Disney
Cyrus kellha tnax-il sena meta għamlet l-awdizzjoni għal Disney għall-irwol prinċipali ta' Miley Stewart/Hannah Montana u kif ukoll għall-irwol tal-aqwa ħbieb tal-istess serje, imma l-eżekuttiv ta' Disney Channel iġġudikawaha li hi wisq żgħira. Madanakollu, Cyrus kienet persistenti fix-xewqa tagħha li tkun parti ta' Hannah Montana, u għalhekk Disney għajtulha lura għal aktar awdizzjonijiet. Skond l-Viċi-President Eżekuttiv ta' Disney Gary Marsh, Cyrus kienet magħżulha minħabba l-enerġija u l-vivaċità li kienet toffri u kienet tidher bħala persuna li "tħobb kull minuta tal-ħajja". Hi qattgħet diversi snin biex taqtal-aċċent tan-Nofsinhar, imma fl-aħħar Disney riedu li terġa' tqajmu. Cyrus, attwalment, għandha l-irwol prinċipali ta' Miley Stewart f'Hannah Montana. Hi wkoll tesebixxi fil-karattru ta' Hannah Montana għall-albums u l-kunċerti tagħha.
Cyrus, fl-2007, għamlet gamew żgħir fil-film għat-televiżjoni High School Musical 2, fejn żifnet qabel it-tmiem. Cyrus kienet ukoll ospitu bħala Yatta fis-serje The Emperor's New School ta' Disney Channel.
Fl-1 ta' Mejju 2009 mistenni li joħroġ il-film ta' Hannah Montana, Hannah Montana: The Movie , fejn se jkun prodott minn missier Cyrus (kemm fis-serje u anki fil-ħajja reali), Billy Ray Cyrus.
Cyrus kienet mistiedna biex tippreżenta l-kanzunetta "That's How You Know" mill-film Enchanted fil-Premji Oscar 2008. Fid-9 ta' April 2008, Miley Cyrus dehret fis-serata ta' ġbir ta' fondi ta' American Idol f'Idol Gives Back, u hi stqarret lill-udjenza li kienet il-ħolma tagħha li xi darba tidher fuq American Idol. F'Ġunju 2008, kien ġie mħabbar li Miley se tospita u tkanta fit-Teen Choice Awards.
Albums
Walt Disney Records ħarġu l-ewwel album ta' Hannah Montana, fl-24 ta' Ottubru 2006. Dan kien jinkludi tmienja mill-kanzunetti li Cyrus kantat bħala Hannah Montana. Cyrus iffirmat ftehim rekord ta' erba' albums ma' Hollywood Records għall-albums tagħha. L-album wara kien reġa' ħareġ darbtejn. Cyrus fetħet għal The Cheetah Girls fl-2006, fejn esebixxiet f'20 data mid-39 serata li kellhom ippreparti. 200px|thumb|left|Miley Cyrus waqt kunċert Fis-26 ta' Ġunju 2007, eżattament tmien xhur wara l-publikazzjoni tal-ewwel album, Cyrus ħarġet album doppju, Hannah Montana 2: Meet Miley Cyrus. L-ewwel disk serba bħala t-tieni album ta' Hanna Montana, waqt li t-tieni disk kien l-album debuttanti ta' Cyrus bħala solista. Hi kitbet tmien kanzunetti minn għaxra, li kienu mniżżlin taħt l-isem tat-twelid Destiny Hope Cyrus.
Sena wara, Cyrus ħarġet it-tieni album taħt isimha. Breakout hu l-ewwel album ta' Miley Cyrus mingħajr ebda konnessjoni ma' Hannah Montana, fejn dan l-album kien jinvolvi s-silta "7 Things" li għenitha titla' fil-quċċatta tal-klassifiki.
Kunċerti
Cyrus kantat kemm bħala hi nnifisha u kemm ukoll bħala l-karattru ta' Hannah Montana fil-Best of Both Worlds Tour fl-Amerika ta' Fuq li beda mit-18 ta' Ottubru 2007 f'St. Louis, Missouri; dan kien estiż sal-31 ta' Jannar 2008 minħabba d-domanda kbira li kien hemm, fejn spiċċa biex saru 69 data, 14 aktar min-numru previst. Il-Jonas Brothers kienu l-att tal-ftuħ għal ħafna mill-kunċerti. Il-biljetti ta' kull kunċert kienu jiġu mibjugħa f'rekord ta' ħin wara li jkunu ħarġu għall-bejgħ, fejn iddiżappunta numru kbir ta' ammiraturi. Dawn il-kunċerti li saru ġew irrikordjati u ħarġu fiċ-ċinema, fejn il-film ġabar $8,651,758 fil-ġurnata tal-ftuħ u kompla sakemm wasal sa $31,117,834 sa tmiem il-ġimgħa, fejn b'hekk sar l-aktar film bi qligħ mal-ewwel tmiem il-ġimgħa li ħareġ f'inqas minn 1000 ċinema. Fis-26 ta' Lulju 2008, kien maħruġ minn Disney Channel. Minkejja li l-film baqa' sejjer biss għal ġimgħa, Disney estendew il-wiri tal-film indefinitivament minħabba domanda mill-ammiraturi.
Kontroversji u skandli
Fl-24 ta' Settembru 2007, kien hemm għajdut jiċċirkonda li Cyrus kienet tqila. Il-kawża ta' dan l-għajdut kienet stampa fuq paġna ta' J-14 Magazine li kienet qed tiċċirkonda fuq l-internet, fejn kien hemm ukoll li Miley kienet stqarret l-għajdut fuq it-tqala waqt intervista ma' J-14. J-14 stqarrew li din l-istorja kienet "kompletament fabbrikata". L-istorja vera kienet dwar id-drawwiet ta' Miley, li ntqalu min-nies tal-produzzjoni fis-set ta' Hannah Montana.
F'Jannar 2008, deher fuq YouTube, vidjo li juri lil Cyrus, fil-parti ta' Hannah Montana, li tkanta fil-Best Of Both Worlds Tour. Wara ftit minuti fil-vidjo, il-ballerin jgħin lil Cyrus toħroġ minn fuq il-palk fejn għattiha permezz ta' biċċa drapp sewda. Wara ftit sekondi, minn bieb, tidħol tfajla oħra liebsa bħalha li tieħu postha u tispiċċa l-kanzunetta li Miley kienet qed tkanta. Fil-11 ta' Jannar 2008, il-maniġer ta' Miley ikkonferma li l-vidjo ma kienx falz u li effettivament kienet tiġi wżata sostituta fl-aħħar żewġ minuti tal-kanzunetta "We Got The Party" biex b'hekk Miley tkun tista' tneħħi l-parrokka ta' Hanna Montana u terġa' tilbes b'mod li terġa' takkwista l-personalità ta' Miley.
Fi Frar 2008, Miley għamlet servizz fotografiku għal Vanity Fair b'liżar tas-sodda biss jagħtti l-parti ta' fuq tal-ġisem, b'darha jkun viżibbli. L-intenzjoni vera tar-ritratt kien dak li jipproponi serje ta' ritratti ta' nudità artistika, imma l-pubbliku ma tantx laqa' tajjeb il-messaġġ artistiku u b'hekk, f'Mejju 2008, qam skandlu li spiċċa bl-iskużi min-naħa tal-istilla.
Filmografija
200px|thumb|Cyrus mal-kelba tagħha 'Roadie'
Lista tal-kodiċi nazzjonali tal-FIFA
Il-FIFA tagħti kodiċi kompost minn tliet ittri lil kull membru u anke lil dawk li mhumiex. Dawn huma l-kodiċi uffiċjali wżati mill-FIFA u l-konfederazzjonijiet kontinentali tagħha (AFC, CAF, CONCACAF, CONMEBOL, OFC u UEFA) bħala abbrevjazzjonijiet tal-ismijiet tal-pajjiżi f'kompetizzjonijiet uffiċjali.
Membri tal-FIFA
Attwalment hemm 208 membri tal-FIFA, b'kull wieħed minnhom b'kodiċi għalih.
Al-Iħlas
thumb|lemin|200px| Kopja mill-Koran, miktuba bil-Kaligrafija tal-Andalusija
Surat al-Iħlas (Għarbi:سورة الإخلاص) magħrufa wholl bħala Sūrat al-Tawħid (Għarbi: سورة التوحيد) hi l-iqsar sûra fil-Koran, b'erba' versi. Din is-sûra (112 fil-Koran) hi meqjusa mill-iktar importanti, għax tesprimi t-twemmin monoteistiku tal-Mislem. Filfatt, tawħid tista' tinqaleb għall-Malti bħala twaħħid - nom verbali ta' waħħad (II forma) li bil-Għarbi jista' jfisser ukoll "stqarr (u emmen) il-waħdanija ta' Alla".
Fit-traduzzjoni tiegħu tal-Koran għall-Malti, P. Edmund Teuma (2003) jirreferi għal dis-sûra bl-isem Il-Fidi Safja.
It-test bl-Għarbi, traskritt bl-alfabet Latin, u traduzzjoni bil-Malti
قُلْ هُوَ اللَّهُ أَحَدٌ:
اللَّهُ الصَّمَدُ :
Ħoloq esterni
Isma' dis-sura tinqara
Annimal
L-annimali huma organiżmi multi-ċellurali fir-renju bijoloġiku Animalia. Minbarra ċertu eċċezzjonijiet, l-annimali jikkonsmaw materjal organiku, jieħdu nifs l-ossiġenu, kapaċi jimxu, jistgħu jirriproduċu sesswalment, u jgħaddu minn fażi ontoġenetika fejn ġisimhom jikkonsisti minn sfera ħawja ta' ċelloli, il-blastula, matul l-iżvilupp embrijoniku.
Drittijiet LGBT f'Malta
Id-drittijiet tal-lesbjani, omosesswali, bisesswali u transġeneri (LGBT) f'Malta huma ta' standard eċċellenti, komparabbli ma' dawk ta' pajjiżi Ewropew oħra. Matul it-tmiem tal-20 u l-bidu tal-21 sekli, il-kuxjenza dwar id-drittijiet tal-kommunità LGBT kibret u l-attività sesswali bejn żewġ individwi tal-istess sess saret legali f'1973 u ngħatat l-istess età ta' kunsens bħal dik bejn żewġ individwi ta' sess differenti.
Malta għandha reputazzjoni qawwija fejn tidħol il-libertà li tagħti liċ-ċittadini LGBT tagħha. Minn Ottubru f'2015 Malta ġiet iklassifikata bħall-aqwa pajjiż fir-rigward tad-drittijiet tan-nies LGBT fir-reġjun Ewropej tal-Assoċjazzjoni tal-Lesbjani, Omosesswali, Bisesswali, Transġeneri u Intersessi (ILGA-Europe), 'il quddiem minn 49 pajjiż Ewropej li ġie osservat. Mindu dak iż-żmien għadha ma tilfetx dak l-unur. Malta wieħed min-numru żgħir ta' pajjiżi li taw l-ugwaljanza għad-drittijiet LGBT f'livell kostituzzjonali. F'2016, Malta saret l-ewwel pajjiz fl-Unjoni Ewropea li jiprojbixxi t-terapija tal-konverżjoni.
Id-diskriminazzjoni bbażata fuq l-orjentazzjoni sesswali u l-identità u espressjoni tal-ġeneru hija pprojbita fil-pajjiż kollu mindu 2004. L-omosesswali, il-lesbjani u l-bisesswali għandhom id-dritt jservu fl-armata mindu 2002. Id-drittijiet tat-transġeneri u intersessi huma bejn l-aqwa fid-dinja. Iż-żwieġ bejn żewġ individwi tal-istess sess ġie legalizzat fl-1 ta' Settembru f'2017. Fi stħarriġ ta' opinjoni mwettaq f'2015, il-maġġoranza indikat li ssostni ż-żwieġ omosesswali.
Tupaja strixxat
It-Tupaja strixxat (Tupaia dorsalis) huwa speċi ta' mammiferu plaċentat ta' daqs żgħir mifrux fix-Xlokk tal-Asja.
Joe Magunda
Joe Magunda (twieled fis-16 ta' April 1989) huwa plejer tal-futbol Ingliż li attwalment jilgħab ma' Tamworth.
Karnivoru
Karnivoru (mil-Latin "carne" - karni li tfisser laħam u "vorare" - -voru li tfisser taħtaf u tibla l-ikel), huwa definit bħala annimal b' dieta li tikkonsisti primarjament jew esklużivament mill-laħam kemm ta' annimali ħajjin kif ukoll mejtin. Annimali li jieklu esklużivament laħam jissejħu karnivori obligati.
Osama bin Laden
Osama bin Moħammed bin Awad bin Laden (bl-Għarbi: أسامة بن محمد بن عوض بن لادن‎, ʾUsāmah bin Muḥammad bin ʿAwaḍ bin Lādin; Riyad, 10 ta' Marzu 1957 – Abbottabad, 1 ta' Mejju 2011) kien membru tal-familja bin Laden, familja biljunarja Sawdija u fundatur tal-organizzazzjoni ġiħadija al-Qagħida, responsabbli għall-attakki tal-11 ta' Settembru fuq l-Istati Uniti tal-Amerka u ħafna attakki fuq miri ċivili u militari b'eluf ta' vittmi. Minħabba dan bin Laden tilef iċ-ċittadinanza Sawdija tiegħu u ġie miċħud minn familtu.
Karnivoru
Il-kelma Karnivoru xi drabi tirreferi għall-mammiferi tal-ordni Carnivora, imma din tista' tkun kawża ta' konfużżjoni. Għalkemm ħafna Carnivora jaqblu sewwa ma' din id-definizzjoni għax jieklu l-laħam esklużivament, dan mhux veru ghal kollha. Pereżempju l-ors huwa ta' membru ta' l-ordni Carnivora imma mhux karnivoru fis-sens ta' dieta. Il-karnivori bħall-erbivori hemm minnhom speċjalizzati per eżempju dawk li jieklu primarjament jew esklużivament insetti, jissejħu insettivori, u dawk li jieklu primarjament jew esklużivament ħut u dawn jissejħu pixxivori.
Osama bin Laden
bin Laden kien fuq il-listi tal-American Federal Bureau of Investigation tal-iktar għaxar maħruba mfittxija u l-iktar terroristi mfittxija, għall-involviment tiegħu fl-isplużjonijiet ta' ambaxxati Amerikani fl-1998. Wara l-2001, bin Laden kien il-mira ewlenija tal-War on Terror tal-Istati Uniti. bin Laden u l-mexxejja l-oħra ta' al-Qagħida kien maħsub li kienu mistoħbija fuq il-fruntiera bejn l-Afganistan u l-Pakistan.
Karnivoru
Hemm ukoll kemm il-ġeneru ta' ftit mijiet ta' speċi ta' pjanti karnivori. Il-maġġoranza ta' dawn huma primarjament tal-ispeċjalizzazjoni ta' karnivoriżmu insettivori.
Osama bin Laden
Assassinat
Nhar l-1 ta' Mejju 2011, Barack Obama ħabbar li unita' żgħira speċjali tal-Istati Uniti fetħet attakk dirett fuq bin Laden, fil-belt ta' Abbottabad, madwar 60 mil 'il barra mill-kapitali tal-Pakistan, Islamabad. Ingħad li bin Laden ċaħad l-għażla li ingħata li jagħti ruħu b'idejh, bil-konsegwenza li spiċċa maqtul fl-isparatura li żviluppat bejn iż-żewġ naħat. Ingħad ukoll li fl-attakk inqatlu wkoll membri oħra tal-familja tiegħu, b'wieħed minnhom ikun iben l-istess bin Laden.
Limnivoru
Limnivoru (mil-Latin "limus" - limni li tfisser tajn u "vorare" - -voru li tfisser taħtaf u tibla l-ikel), huwa definit bħala annimal, b' dieta li  tikkonsisti primarjament jew esklużivament minn materjal organiku ta' annimali jew veġetali li  jinsab taħt forma ta' tajn jew detritus fil-qiegħ tax-xmajjar, għadajjar jew ibħra.
Osama bin Laden
Assassinat
Wara li ħarġet l-aħbar ta' din il-mewt, ċentri diplomatiċi Amerikani madwar id-dinja tpoġġew fuq l-ogħla livell ta' twissija, filwaqt li ċittadini madwar id-dinja qed jitwissew biex joqgħodu iktar attenti, minħabba l-biża' li sostenituri ta' bin Laden jistgħu jirritaljaw.
Karnivoru
Karatteristiċi tal-Karnivori
Fost il-karatteristiċi li soltu nassoċjaw mal-karnivori hemm l-organi li jgħinu il-qbid u l-iżlugar tal-preda (is-snin u d-dwiefer jservu għal dan l-iskop f'ħafna speċi ta' annimali vertebrati) u li huma kaċċaturi. Fil-fatt niżbaljaw jekk naħsbu hekk għax uħud mil-karnivori ma jaqbdux annimali ħajjin imma huma nekrofaġi jiġifieri jieklu annimali diġà maqtula (għalkemm il-biċċa l-kbira tal-karnivori kaċċaturi jieklu wkoll annimali mejtin jekk ikollhom iċ-ċans).
Karnivori Obligati
Il-Karnivori obbligati huma annimali li jikkonsmaw il-laħam biss. Jista' jkun li dawn jieklu prodotti oħra wkoll, l-iżjed prodotti li ġejjin mill-annimali bħall-ġobon u l-mudullun jew sustanzi ħelwin bħall-għasel, iżda peress li dawn mhumiex essenzjali, ma jikkunsmahomx regolarment. Il-karnivori obligati mhumiex mgħammra fiżikament, b'diġestjoni effiċjenti għall-pjanti, infatti x'uħud mill-mammiferi karnivori jieklu l-ħxejjex biss bħala emetiċi.
Materjal tal-Pjanti
Fil-biċċa l-kbira tal-każi, xi materjal tal-pjanti huwa essenzjali għal dieta adekwata, partikolarment għall-minerali, vitamini u fibra. Ħafna mill-karnivori salvaġġi jieħdu biżżejjed minn dawn mis-sistema tad-diġestjoni tal-annimali li jieklu. Minnbarra hekk, ħafna speċi ta' karnivori jieklu id-demel tal-annimali erbivori, preżumibbilment biex jakkwistaw nutrijenti essenzjali neqsin mid-dieta tagħhom, li ma jistgħux jakkwistaw b‘mod ieħor, peress li s-snien u s-sistema tad-diġestjoni, iddum biex tipproċessa l-pjanti.